Zoznam kardinálov vymenovaných Pavlom VI.

Toto je zoznam kardinálov vymenovaných pápežom Pavlom VI. Kardináli, ktorí boli v čase vymenovania mladší ako 80 rokov, teda oprávnení zúčastniť sa konkláve, sú označení hviezdičkou.
Menovacia politika.
Pápež svätý Pavol VI. vymenoval počas svojho pontifikátu (19631978) 143 kardinálov z 51 krajín v šiestich konzistóriách. Tie sa konali približne v dvoj až trojročných intervaloch, okrem posledného, ktoré pápež zvolal po roku. Počet vymenovaných kardinálov sa pohyboval od 21 až po 34 osôb počas konzistória v apríli 1969. Hlava Cirkvi vymenovala troch kardinálov "in pectore," ale zverejnenia sa dožili len dvaja nominanti. 
Pavol VI. výrazne zasiahol do konania ďalších konkláve, keď v roku 1970 vydal apoštolského listu "mottu proprio", ktorým nariadil, že sa voľby pápeža môžu zúčastniť len kardináli, ktorí sú mladší ako 80 rokov. V tomto dokumente zároveň zvýšil počet kardinálov-voliteľov zo 70 na 120. 
Pavol VI., podobne ako jeho najbližší predchodcovia, pokračoval v internacionalizácii kardinálskeho zboru, pričom silnejšie zastúpenie dostali hlavne africkí a ázijskí preláti. Medzi kreovanými kardinálmi viedla Európa s počtom 81 kardinálov (z toho 38 Taliani, 11 Francúzi, 6 Nemci, 5 Španieli, 3 Briti, 3 Česi, 3 Poliaci, 2 Švajčiari, 2 Holanďania a po jednom Belgičanovi, Írovi, Ukrajincovi, Juhoslávovi, Maďarovi, Monačanovi a Portugalcovi). Nasledovali kardináli 19 pre severnú Ameriku (z toho 12 Američania, 2 Kanaďania, 2 Mexičania, 1 Guatemalčan, 1 Portoričan a 1 Dominikánčan) a 14 pre južnú Ameriku (z toho 6 Brazílčania, 5 Argentínci a po jednom Bolívijčanovi, Ekvádorčanovi a Kolumbijčanovi). Z Ázie vymenoval pápež 12 prelátov (z toho 2 z Indie, 2 z Filipín, po jednom pre Cejlón (dnešná Srí Lanka), Čínu, Indonéziu, Japonsko, Libanon, Pakistan, Sýriu, Južnú Kóreu a Vietnam). V Afrike pontifex kreoval 12 kardinálov (z toho 2 pre Kongo, 2 pre Madagaskar, po jednom pre Benin, Burkina Faso, Egypt, Juhoafrickú republiku, Keňa, Nigériu, Ugandu a Senegal). Pre Austráliu a Oceániu bolo vymenovaných 5 kardinálov (z toho 2 pre Austráliu, 2 pre Nový Zéland a 1 pre Samou). 
Pavlovou zásluhou dostali svojho prvého kardinála krajiny Benin, Burkina Faso, Cejlón (Srí Lanka), Dominikánska republika, Egypt, Guatemala, Indonézia, Juhoafrická republika, Južná Kórea, Keňa, Kongo, Madagaskar, Monako, Nigéria, Pakistan, Portorico, Senegal, Vietnam, Uganda a Ukrajina. 
Najmladšou vymenovanou osobou bol 44-ročný Portugalčan António Ribeiro. Najstarším kreovaným kardinálom sa stal 86-ročný Sýrčan Maximos IV. Saïgh. V tejto generácii kardinálov boli zároveň aj traja nástupcovia Pavla VI.: Ján Pavol I. (Albino Luciani), Ján Pavol II. (Karol Wojtyła) a Benedikt XVI. (Joseph Ratzinger). Spomedzi nich je Ján Pavol I. od 2022 uctievaný ako blahoslavený a Ján Pavol II. bol od 2011 blahoslavený a od 2014 je svätý. Poslednou osobou, ktorá je z tejto generácie kardinálov uctievaná, je Argentínčan Eduardo Francisco kardinál Pironio. Za blahoslaveného bol vyhlásený v 2023. 
Pavol IV. nevymenoval za kardinála žiadneho Slováka. Z krajín okolo Slovenska povýšil do kardinálskeho stavu troch českých kardinálov (Josefa Berana, Štěpána Trochtu a Františka Tomášeka), troch poľských kardinálov (Karola Wojtyłu, Bolesława Komineka a Bolesława Filipiaka) a jedného z Maďarska (László Lékai). 
Posledným žijúcim kardinálom, ktorého vymenoval pápež Pavol VI., bol samotný pápež Benedikt XVI. Skonal 31. decembra 2022, teda 44 rokov po pontifikovej smrti. 
Konzistórium 28. apríla 1969.
Dňa 5. marca 1973 Pavol VI. oznámil, že pri tomto konzistóriu vymenoval in pectore aj rumunského arcibiskupa klužského bl. Iuliu Hossu, ktorý však zomrel už 28. mája 1970, takže jeho nominácia sa neuskutočnila.